Veliuonos novelės premija

Veliuonos novelės premija, anksčiau Petro Cvirkos literatūrinė premija – Jurbarko rajone, Veliuonoje teikiama literatūrinė premija geriausiems Lietuvos novelių rašytojams.

Sovietmečiu įsteigta literatūrinė premija pavadinta iš Klangių (Veliuonos apylinkių) kilusio rašytojo Petro Cvirkos vardu. Buvo skiriama rašytojams už geriausią novelių knygą. Įsteigta Žemės ūkio ministerijos rūpesčiu 1984 m., kas treji metai (kai kuriais laikotarpiais – nereguliariai) teikta Veliuonoje. Vėliau premiją perėmė ir skyrė Jurbarko rajono savivaldybė.Petro Cvirkos literatūrinė premija rasytojai.lt

2017 m. P. Cvirkos literatūrinė premija pervadinta į Veliuonos novelės premiją, kurią pagal nuostatus numatyta teikti kas penkeri metai. Literatūros premijos steigėja išliko Jurbarko rajono savivaldybė. Tradiciškai premijos laureatus numatyta skelbti rudenį, kai Veliuonos krašte rengiami tradiciniai novelės vakarai. 2022 m. duomenimis, premijos dydis sudarė 1500 eurų, laureatas sodino vardinį ąžuoliuką Veliuonos miestelio Rašytojų giraitėje.P. Cvirkos premija bus pervadinta į Veliuonos? kauno.diena.lt 2017-04-26Tradicinės Veliuonos novelės premijos įteikimas kaunorasytojai.lt 2022-09-28Rašytojų giraitė virsta traukos vieta jurbarkosviesa.lt

 P. Cvirkos premijos laureatai 

 1984 m. Vytautas Rimkevičius už knygą „Girėnai“
 1987 m. Mykolas Sluckis už knygą „Medžliepis“
 1989 m. Eugenijus Ignatavičius už apsakymų knygą „Chrizantemų autobuse“
 1996 m. Henrikas Algis Čigriejus už novelių knygą „Sugrįžusi upė“
 1999 m. Šarūnas Šimulynas už novelių knygą „Tėvonija“
 2002 m. Birutė Jonuškaitė už knygą „Žalčių tiltas“
 2005 m. Juozas Aputis už novelių knygą „Vieškelyje džipai“
 2008 m. Alvydas Šlepikas už novelių knygą „Lietaus dievas“
 2009 m. Vladas Kalvaitis už novelių knygą „Svečias iš Magadano“
 2010 m. Vytautas Girdzijauskas už novelių knygą „Žiemos metafizika“ 
 2012 m. Gasparas Aleksa už publicistikos ir novelių knygą „Žiogas žvirblį medžiojo“
 2014 m. Jurgis Gimberis už novelių knygą „Brauno judesiai“

 Veliuonos novelės premijos laureatai 

 2017 m. Romas Gudaitis už novelių knygą „Rudnia iškeliauja į dangų”
 2022 m. Gediminas Jankus už novelių rinktinę „Rytoj“Veliuonos novelės premija – Gediminui Jankui kaunorasytojai.lt

 Šaltiniai 

Kategorija:Lietuvos literatūrinės premijos
Kategorija:Veliuona